open-index/open-wikipedia-markdown huggingface dataset:
Jännenelikulmio

**Jännenelikulmio** eli **syklinen nelikulmio** on geometriassa nelikulmio, jonka kärjet sijaitsevat ympyrän kehällä. Sanotaan, että syklisen nelikulmion kärjet ovat konsykliset. Kukin nelikulmion sivu on myös ympyrän jänne.

Kaikille kolmioille voidaan piirtää ympyrä (ulkoympyrä), joka kulkee jokaisen kolmion kärjen kautta. Nelikulmiolla tämä ei enää pidä paikkaansa. Jos ympyrä kulkee ensin kolmen kärjen kautta, voi neljäs kärki sijaita muuallakin kuin ympyrän kehällä. Jännenelikulmiot ovat siten nelikulmioiden erityinen luokka. Kuitenkin kaikki neliöt, suorakulmiot ja tasakylkiset puolisuunnikkaat ovat syklisiä nelikulmioita.

Jännenelikulmiolla on kaksi paria vastakkaisia kulmia. Voidaan osoittaa, että jännenelikulmiossa vastakkaiset kulmat ovat toistensa suplementtikulmia eli vastakkaisten kulmien summa on aina 180 astetta. Supplementtikulmaehto on myös välttämätön ehto sille, että nelikulmion kärkien kautta voidaan piirtää ympyrä.

## Erityispiirteitä
Seuraavat ehdot ovat tasavertaisia keskenään. Niissä viitataan viereisten kuvien merkintöihin.  Nelikulmio on konveksi ja syklinen jos ja vain jos

* vastakkaiset kulmat ovat supplemettikulmia eli niiden summa on 180 astetta. Viereisen kuvan merkinnöin \alpha + \gamma = 180^\circ ja \beta + \delta = 180^\circ.
* kaikkien sivujen keskinormaalit leikkaavat toisensa pisteessä O (Cantorin lause).
* kunkin kulman ulkokulma on yhtäsuuri kuin vastainen kulma. Esimerkiksi kulman \beta ulkokulma on sama suuruinen kuin kulma \delta itse.
* nelikulmion lävistäjien AC ja BD leikkauspiste P toteuttaa pisteen potenssin eli että e \cdot g = f \cdot h.
* lävistäjien p = AC = e+g ja q= BD = f+h tulo on vastaisten sivujen tulojen summa eli Ptolemaioksen lauseen mukaan p \cdot q = a \cdot c + b \cdot d.
* sivun ja lävistäjän välinen kulma on yhtä suuri kuin vastaisen sivun ja toisen lävistäjän välinen kulma viereisessä kulmassa. Nämä kulmat ovat samaa kaarta vastaavat kehäkulmat ja ovat siksi yhtä suuret. Viereisessä kuvassa samansuuruiset kulmat on samanväriset.
* edellinen havainto auttaa huomaamaan, että lävistäjien erottamat kolmiot ovat yhdenmuotoiset: \Delta AMB \sim \Delta DMC ja \Delta DMA \sim \Delta CMB.

## Ominaisuuksia
### Pinta-ala
Yleisen nelikulmion ala on, kun s = \tfrac{1}{2} (a+b+c+d) on puolipiiri, 
:A = \sqrt{(s-a)(s-b)(s-c)(s-d) - a b c d \cos^2 {\frac {\beta + \delta}{2}}}. 
Koska syklisessä nelikulmiossa \beta + \delta = 180^\circ ja \cos {\frac {\beta + \delta}{2}} = 0, tulee pinta-alasta
:A = \sqrt{(s-a)(s-b)(s-c)(s-d)}, 
mikä tunnetaan Brahmaguptan kaavana. Pinta-ala on suurin niiden nelikulmioiden joukossa, joiden sivut ovat samat kuin syklisellä nelikulmiolla.

### Lävistäjien pituudet
Syklisen nelikulmion lävistäjät voidaan laskea seuraavasti:
: q = BD = \sqrt{(a c + b d) \frac{a b + c d}{a d + b c}}
ja
: p = AC = \sqrt{(a c + b d) \frac{a d + b c}{a b + c d}}.
Tulos tunnetaan nimellä Mahaviran lause.

### Ympäröivän ympyrän säde
Syklisen nelikulmion ympyrän säteelle voidaan johtaa lauseke
:R = \frac{\sqrt{ (ab+cd)(ac+bd)(ad+bc)}}{4A}, 
missa A on nelikulmion pinta-ala.

## Lähteet
*
* 

### Viitteet
Saksan demokraattisen tasavallan koripallomaajoukkue

**Saksan demokraattisen tasavallan koripallomaajoukkue** edusti Saksan demokraattista tasavaltaa koripallon maajoukkuekilpailuissa vuodesta 1952 vuoteen 1973 asti.

Joukkueen paras saavutus on vuoden 1963 EM-kisojen kuudes sija.

Vuonna 1973 Saksan sosialistinen yhtenäisyyspuolue päätti lopettaa koripallomaajoukkueen, koska se halusi keskittyä yksilölajeihin, joissa mitalimahdollisuudet olivat suuremmat.
Suljettu saari

**Suljettu saari** (*Shutter Island)* on vuonna 2010 ensi-iltansa saanut Martin Scorsesen ohjaama trillerielokuva. Elokuva perustuu Dennis Lehanen samannimiseen romaaniin.

Elokuva kertoo Teddy Danielsista (Leonardo DiCaprio), hänen menneisyydestään ja vankilamielisairaalasta.

## Juoni
Vuonna 1954 kaksi Yhdysvaltain liittovaltion tutkijaa selvittää Rachel Solando -nimisen potilaan katoamista Massachusettsissa sijaitsevasta, saarella eristyksissä olevasta vankimielisairaalasta. Tutkijat joutuvat pian vaikeuksiin, kun vankilakahakka ja hurrikaani sulkevat heidät saarelle. Toinen sheriffeistä, Teddy Daniels, alkaa nähdä harhanäkyjä toisen maailmansodan aikaisesta keskitysleiristä ja tuhopolton seurauksena kuolleesta vaimostaan. Kadonnut potilas löytyy yllättäen, mutta Daniels epäilee, ettei löytynyt potilas todellisuudessa ole Rachel Solando. Daniels löytääkin oikean Solandon saarella olevasta luolasta, jossa tämä aikoo pysyä piilossa. Solando paljastaa Danielsille, mitä saarella tosiasiassa tapahtuu: potilailla tehdään ihmiskokeita ja heille suoritetaan lobotomioita. Danielsille selviää myös, etteivät hänen uusi työparinsa Chuck ja saaren muu henkilökunta ole niin rehellisiä, kuin antavat ymmärtää. Daniels nimittäin kuulee Solandolta, että saarelle on aikaisemminkin tuotu tutkijoita, jotka on saatu luulemaan itseään hulluiksi ja melisairaiksi muun muassa lääkkeillä, jotka saavat ihmisen näkemään harhanäkyjä.

Tämän jälkeen tapahtuu suuri käänne, kun Danielsin väitetään tappaneen vaimonsa tämän hukutettua heidän yhteiset lapsensa pari vuotta sitten. Danielsin harhanäyt kuolleesta vaimostaan ja luolassa piileskelevästä Solandosta olisivatkin vieroitusoireita hänen jo ennen saarelle tuloaan syömistä psyykenlääkkeistä. Chuckin, jonka Daniels saarelle tullessaan kuvitteli olevan hänen uusi työparinsa, siis seriffi (marshall) hänkin, kerrottiin itse asiassa olevan psykiatri, joka on hoitanut Danielsia tämän tapettua vaimonsa. Daniels on huiputettu saarelle, jotta siellä voitaisiin saada hänet myöntämään, mitä on tapahtunut hänen vaimolleen ja lapsilleen, jotta hän voisi toipua mielenterveyshäiriöistään. Suuren henkisen kamppailun jälkeen Daniels suostuukin uskomaan, että se mitä hänelle on saarella kerrottu on totta, eli että hän on todellakin ampunut vaimonsa tämän hukutettua heidän kolme lastaan, ja seonnut henkisesti tekonsa jälkeen. Daniels ei kuitenkaan pääse hoidon avulla harhoistaan, ja lopussa annetaan katsojan ymmärtää, että Daniels mahdollisesti viedään majakkaan, johon rakennetussa leikkaussalissa Rebekan kertoman mukaan parantumattomasti mielisairaille potilaille tehdään lobotomialeikkauksia.  Vastaavasti myös Danielsin mielenterveyden tosiasiallinen tila hänen joutuessaan lobotoitavaksi jää pitkälti avoimeksi.

## Näyttelijät

## Arvostelut
Nyt-liitteen viisi kriitikkoa antoivat elokuvalle pistekeskiarvon 3,6/5. Elokuva on eräässä arvioissa katsottu jäävän jälkeen Scorsesen parhaista ohjaustöistä, joskin keskinkertaisenakin kriitikko pitää sitä antoisampana kuin monien vähemmän taitavien täysosumat.

## Lähteet

## Aiheesta muualla

* 
* 
*Kalle Kinnunen,Scorsesen Suljettu saari ei tehnyt suurta vaikutusta
*
Viimeinen jätkä

**Viimeinen jätkä** on suomalaislaulaja Olavi Miettisen ainoaksi jäänyt studioalbumi vuodelta 1983. Rocket Records julkaisi albumin CD:nä 27.1.2010.

Olavi Miettinen oli viimeisiä suomalaisia tukkijätkiä. Hän pääsi levyttämään ystävänsä Jaakko Tepon avustuksella. Albumin kappaleista Miettisen sanoittaman ja säveltämän kappaleen ”Jätkän ruusut” on levyttänyt mm. evijärveläinen haitaripelimanni Pauli Koskipuisto. Toinen tunnettu kappale on Tepon säveltämä ”Metsähallituksen jätkä”. Miettisen levytyksiä on verrattu Esa Pakarisen rillumarei-henkiseen kansanomaisuuteen. CD-painoksen saatesanat on kirjoittanut Jaakko Teppo.

## Kappaleet
Kaikki sävellykset ja sanoitukset Olavi Miettinen, paitsi missä toisin mainitaan.

#Hilta
#Jätkän ruusut
#Kaipaus
#Kehtolaulu
#Kului nuoruus
#Maija (Säv. trad.)
#Metsien lapsi
#Metsähallituksen jätkä (Säv. Jaakko Teppo)
#Minä tahtoisin jätkä vain olla
#Muistoja Imatralta
#On aivan sama (Säv. trad.)
#Romantiikkoo (Säv. trad.)
#Suomen laulu (Säv. trad.)
#Yö kämpillä

## Lähteet
* Albumi Suomen Äänitearkiston tietokannassa
* POP-lehden verkkokauppa
Varokaa jeesushippi todistaa

**Varokaa jeesushippi todistaa** on laulaja Eero Rannion esikoisalbumi, joka julkaistiin 20. tammikuuta 2010. Kaikki levyn kappaleet ovat Rannion säveltämiä ja sanoittamia.

## Kappaleet
# Vapaata uskoa
# Tätä sinä halusit
# Oi hii o hoi
# Minä tahdon mukaan
# Rakkausruno
# Kapteeni Amerikka
# Usko tarmo ja armo
# Katso kaunis puu
# Rukous
# Huomenna mennään vuorten taa
# Laulu laolulu
# Aa ja oo
# Saanko herättää nukkuvan Jumalan

## Arvostelut
* Soundi: 

## Lähteet
* Albumi Rocket Recordsin sivuilla 

### Viitteet
Along Came a Spider

**Along Came a Spider** voi tarkoittaa ainakin seuraavia:

* *[[Hämähäkin aika]]* (engl. *Along Came a Spider*), James Pattersonin rikosromaani vuodelta 1993
* *[[Tappava seitti]]* (engl. *Along Came a Spider*), Pattersonin romaanin elokuvasovitus vuodelta 2001
* *[[Along Came a Spider (albumi)|Along Came a Spider]]*, Alice Cooperin albumi vuodelta 2008.
Meir Amit

**Meir Amit** (; 17. maaliskuuta 1921 – 17. heinäkuuta 2009) oli israelilainen kenraalimajuri ja poliitikko, joka toimi Mossadin johtajana vuosina 1963–1968. 

Amit syntyi Tiberiasissa nimellä Meir Slutzki. Nuorena hän muutti Alonimin kibbutziin ja liittyi Haganahiin. Hän taisteli Israelin itsenäisyyssodassa, jäi armeijan palvelukseen ja yleni kenraalimajuriksi. Hän myös opiskeli Yhdysvalloissa Columbia Business Schoolissa. Vuosina 1962–1963 hän johti Amania ja vuosina 1963–1968 Mossadia. 

Poliittisella urallaan Amit edusti lyhytikäiseksi jäänyttä Dash-puoluetta ennen siirtymistään Shinui-puolueeseen. Hän istui knessetissä ja toimi vuosina 1977–1978 Israelin liikenne- ja viestintäministerinä. Hän sai vuonna 2003 Israel-palkinnon. Hän väitti maailman olevan joutumassa kolmanteen maailmansotaan islamin ja länsimaiden välillä. Hän kannatti Mahmoud Ahmadinejadin surmaamista.

Amit kuoli 88-vuotiaana pitkään sairastettuaan.

## Lähteet
Arcigay

**Arcigay** (Associazione lesbica e gay italiana) on italialainen seksuaalivähemmistöjen asialle omistautunut järjestö. Se on perustettu vuonna 1985, ja jäseniä on tällä hetkellä yli 160&nbsp;000. Järjestöllä on lukuisia paikalliskeskuksia. Puheenjohtajana on toiminut vuodesta 2010 Paolo Patanè. Vasemmistopoliitikko Franco Grillini on järjestön kunniapuheenjohtaja.

## Aiheesta muualla
* Viralliset sivut , , ,
Tappava seitti

**Tappava seitti** () on vuonna 2001 ensi-iltansa saanut yhdysvaltalainen elokuva, jonka on ohjannut Lee Tamahori. Elokuva perustuu James Pattersonin romaaniin *[[Hämähäkin aika]]*.

## Näyttelijät
Karstasammalet

**Karstasammalet** (*Andreaea*) on karstasammalten luokan ainoa suku. Siihen kuuluu seitsemän Suomessa esiintyvää lajia. Karstasammalten itiöpesäke aukeaa neljällä pitkittäisraolla, kun kaikkien muiden lehtisammalten itiöpesäkkeessä on kansi.

## Suomessa esiintyvät karstasammallajit
* *Andreaea alpestris* – pohjankarstasammal
* *Andreaea blyttii* – tunturikarstasammal
* *Andreaea crassinervia* – suonikarstasammal
* *Andreaea nivalis* – lumikarstasammal
* *Andreaea obovata* – lapinkarstasammal
* *Andreaea rothii* – etelänkarstasammal
* *Andreaea rupestris* – kalliokarstasammal

## Lähteet
Oberliga (jalkapallo)

**Oberliga **on nykyisin Saksan jalkapallon viidenneksi korkein sarjataso. Sarja on jaettu 12 alueelliseen lohkoon. Oberligasta nousee Regionalligaan. Sarjan alapuolella pelataan aluesarjoja.

Vuosina 1945–1963 Oberliga oli Saksan liittotasavallan korkein sarjataso. Oberliga jakautui viiteen alueelliseen lohkoon: Oberliga Berlin, Oberliga Nord, Oberliga West, Oberliga Südwest ja Oberliga Süd. Alueellisten lohkojen parhaat ratkaisivat Saksan mestaruuden cup-muotoisessa kilpailussa. Vuonna 1963 perustettiin Bundesliiga, johon pääsivät Oberligojen parhaat. Lisäksi Bundesliigan alapuolelle tuli myös Regionalliga. Sittemmin Oberligasta on tullut viides sarjaporras 2. Bundesliigan ja 3. Ligan perustamisen myötä.

## Aiheesta muualla
* Sarjataulukot Das deutsche Fussball-Archiv
Rationalististen ateistien ja agnostikkojen liitto

**Rationalististen ateistien ja agnostikkojen liitto** () eli **UAAR** on italialainen uskonnottomien järjestö. Se perustettiin vuonna 1991 muun muassa edistämään sekularismia ja uskonnottoman väestön oikeuksia. Se julkaisee *L’Ateo*-lehteä ja on International Humanist and Ethical Unionin sekä European Humanist Federationin jäsen.

## Ateistibussikampanja
Liitto yritti organisoida Italiassa ateistibussikampanjan, jonka sloganina olisi ollut: "*Huono uutinen on, että Jumalaa ei ole. Hyvä uutinen on, että et tarvitse häntä.*" Kampanjalle ei kuitenkaan myönnetty lupaa. Tämän seurauksena liitto kehitti uuden sloganin: "*Hyvä uutinen on, että Italiassa on miljoonia ateisteja. Loistava uutinen on, että he uskovat sananvapauteen.*"

## Aiheesta muualla

* Viralliset sivut
Global Metal

**Global Metal** on vuonna 2008 julkaistu dokumenttielokuva, jonka ovat ohjanneet Scot McFadyen ja Sam Dunn. Se on jatkoa samojen tekijöiden aiemmalle dokumentille ** vuodelta 2005. Molempien aiheena on heavy metal -musiikkigenre. *Global Metal* käsittelee heavy metalia globaalina ilmiönä erilaisine ilmentymismuotoineen. Elokuvassa esiintyviä yhtyeitä ovat muun muassa Sigh, Demonic Resurrection, Sex Machineguns ja X Japan.

## Aiheesta muualla
*
Jari Rannikko

**Jari Rannikko** (s. 1953) on entinen suomalainen koripalloilija.

Rannikko nousi 1970-luvun loppupuolella Salon Vilppaan runkopelaajaksi. Vuonna 1978 hän siirtyi Turun NMKY:n SM-sarjajoukkueeseen. Hän voitti Suomen mestaruuden vuonna 1982, SM-hopeaa vuonna 1979 sekä SM-pronssia vuonna 1983.

SM-sarjan 1978–1979 loppuotteluissa Playhonkaa vastaan Rannikko teki yhteensä 24 pistettä. Hänen pelitilanneheitoistaan onnistui ensimmäisessä loppuottelussa viisi seitsemästä ja toisessa kaksi kahdeksasta, kolmannessa ei yksikään kolmesta heitosta mennyt koriin, ja neljännessä loppuottelussa kaksi neljästä heitosta onnistui.

SM-sarjan 1981–1982 runkosarjassa Rannikko teki 36 ottelussa 173 pistettä ja otti 56 levypalloa. Hän oli runkosarjan pelitilanneheittojen tarkkuustilastossa 17:s onnistuttuaan 67 heitossa 125:stä (53,6&nbsp;%). Ratkaisevassa viidennessä loppuottelussa Panttereita vastaan hän teki kahdeksan pistettä ja otti 11 levypalloa. Hänen runkosarjan ja pudotuspelien yhteen lasketut tilastolukemansa olivat: 46 ottelua, 196 pistettä (4,26&nbsp;p ottelua kohden), 73 levypalloa, 90 virhettä, 151 pelitilanneheittoa, joista 74 onnistui (49,0&nbsp;%), sekä 66 vapaaheittoa, joista 48 onnistui (72,7&nbsp;%).

Jari Rannikon poika Teemu Rannikko on 2000-luvun parhaita suomalaisia koripalloilijoita.

## Lähteet
* *Urheilulehti*
* *Turun Sanomat*
Jimmy Davies

**James 'Jimmy' Davies** (18. elokuuta 1929 Glendale, Kalifornia – 11. kesäkuuta 1966 Chicago, Illinois) oli yhdysvaltalainen kilpa-autoilija, joka ajoi lähinnä Yhdysvaltain sarjoissa.

Hän osallistui Indianapolis 500 -kilpailuun viidesti kausilla 1950–1951 ja 1953–1955. Hän ajoi kolmanneksi vuoden 1955 kilpailussa saavuttaen yhden palkintosijan ja 4 pistettä. Hän oli 21-vuotiaana vuoden 1951 kilpailussa kaikkien aikojen nuorin kuljettaja, joka on johtanut kilpailua vähintään yhden kierroksen ajan. Tämän ennätyksen rikkoi vasta Fernando Alonso Malesian GP:ssä 2003. Davies oli myös aikansa nuorin kilpailun voittanut kuljettaja hänen voittaessaan AAA-sarjan kilpailun vuonna 1949 20-vuotiaana. Hänen ennätyksensä rikkoi Marco Andretti vasta vuonna 2006 voittaessaan IRL-kilpailun 19-vuotiaana. Davies ajoi kilpailuissaan alaikäisenä kuten Troy Ruttman ja Jim Rathmann.

Davies kilpaili myös Midget cars -sarjassa vuosina 1960–1966 voittaen National Midget -mestaruuden vuosina 1960–1962. Hän voitti urallaan 46 Midget-kilpailua. Hänen Midget-autonsa tuli tunnetuksi tapauksesta, jonka mukaan se ryöstettiin häneltä ja löytyi vuotta myöhemmin kolarissa romuttuneena sanomalehtikuvan perusteella Sacramentosta. Davies kuoli Midget-kilpailussa Santa Fe Speedwayllä Chicagossa vuonna 1966.

Davies valittiin National Midget Auto Racing Hall of Fameen vuonna 1984.

## Lähteet
Visaginas

**Visaginas** on runsaan 21&nbsp;000 asukkaan kaupunkikunta Utenan läänissä, Liettuan itäosassa. Kaupungin lähellä sijaitsee Liettuan suurin järvi Drūkšiai.

## Historia
Visaginas perustettiin vuonna 1975 asutuskeskukseksi Ignalinan ydinvoimalan työntekijöille. Aluksi eli vuoteen 1992 saakka kaupungin nimi oli Liettuan kommunistisen puolueen ensimmäisen pääsihteerin Antanas Sniečkusin mukaan **Sniečkus** (). Visaginas sai kaupunginoikeudet vuonna 1977 ja 1996 otettiin käyttöön kaupungin nykyinen vaakuna.

## Väestö

### Asukasluvun kehitys

### Etninen jakauma
Kaupunki väestöltään on Ignalinan ydinvoimalan seurauksena maan venäläisvaltaisimpia. Väestönlaskennan (2011) tilastojen valossa kaupungin etninen jakauma oli seuraava:

## Elinkeinoelämä

Kaupungin tärkein elinkeino oli sähköntuotanto: Liettuan ainut ydinvoimala, Ignalina, sijaitsi lähellä kaupunkia. Voimalassa työskenteli yli 5000 ihmistä. Voimalaitos suljettiin lopullisesti 31. joulukuuta 2009. Vanhan voimalaitoksen viereen aiotaan rakentaa uusi ydinvoimalaitos.  Visaginasin rautatieasema tuo raideyhteyden niin Vilnaan, Daugavpilsiin kuin Pietariinkin. 

## Koulutus, kulttuuri ja urheilu
Kaupungissa toimii: ammattikorkeakoulu, 6 yläastetta, ala-aste, 8 päiväkotia, musiikin- ja akrobatian oppilaitokset ja urheilukeskus. Visaginasissa toimii 11 urheiluseuraa, joissa on yhteensä 1600 jäsentä. Kaupungissa järjestetään vuosittain "Visaginas Country" -kantrimusiikkifestivaali. 

## Ystävyyskaupungit
Visaginasin ystävyyskaupungit:
*  Zambrów, Puola
*  Slavutytš, Ukraina
*  Obninsk, Venäjä
*  Smarhon, Valko-Venäjä 

## Lähteet

## Aiheesta muualla

*Kaupungin kotisivut (englanniksi, liettuaksi ja venäjäksi)
Hoorn

**Hoorn** on kunta ja kaupunki Alankomaissa, Pohjois-Hollandin maakunnassa. Se sijaitsee Markermeerin rannalla, 35 kilometriä Amsterdamista pohjoiseen. Hoornissa on arviolta 73 602 asukasta (vuonna 2021) ja sen pinta-ala on 20,4 neliökilometriä.

Hoorn sai kaupunginoikeudet vuonna 1357.

## Lähteet

## Aiheesta muualla

* Kunnan viralliset sivut
Frank Baumgartl

**Frank Baumgartl** (29. toukokuuta 1955 Schlema, Saksi, Saksan demokraattinen tasavalta – 26. elokuuta 2010 Comojärvi, Italia) oli itäsaksalainen estejuoksija ja olympiamitalisti.

Baumgartl voitti vuonna 1973 juniorien Euroopan-mestaruuden 2&nbsp;000 metrin estejuoksussa ajalla 5.28,14. Hän saavutti Montréalin 1976 olympialaisissa pronssia 3&nbsp;000 metrin estejuoksussa ajalla 8.10,36. Hän oli vielä loppusuoralla kilpailua johtavan Anders Gärderudin rinnalla, mutta kaatui viimeiseen kuivaesteeseen ja joutui päästämään Gärderudin lisäksi myös Bronisław Malinowskin ohitseen.

Baumgartl edusti seuratasolla SC Karl-Marx-Stadtia. Hänen valmentajansa oli Klaus Kretschmann. Hän lopetti polvivaivojen myötä uransa ennen Moskovan 1980 olympialaisia. 

Saksan jälleenyhdistymisen jälkeen Baumgartl muutti Baden-Württembergiin ja työskenteli siellä Boschin palveluksessa. Hän kuoli sydänkohtaukseen 55-vuotiaana elokuussa 2010.

## Lähteet
* 
* 
* 
* 

### Viitteet
Haarlemmerliede en Spaarnwoude

**Haarlemmerliede en Spaarnwoude** on kunta Alankomaissa, Pohjois-Hollannin maakunnassa. Vuonna 2016 siellä oli arviolta 5&nbsp;578 asukasta (vuonna 2016) ja sen pinta-ala on 19,23 neliökilometriä. 

## Kylät
Kunta koostuu seuraavista kylistä:
* Haarlemmerliede
* Halfweg (kunnantalo)
* Penningsveer
* Spaarndam-Oost
* Spaarnwoude

## Lähteet

## Aiheesta muualla

* Kunnan omat sivut
Paul-Heinz Wellmann

**Paul-Heinz Wellmann** (s. 31. maaliskuuta 1952 Haiger, Hessen, Saksan liittotasavalta) on entinen saksalainen keskimatkojen juoksija ja olympiamitalisti. Hänen päälajinsa oli 1 500 metrin juoksu.

Wellmann sijoittui 19-vuotiaana Helsingin EM-kilpailuissa 1971 seitsemänneksi 1&nbsp;500 metrin juoksussa ajalla 3.40,8. Münchenin 1972 olympialaisissa hän oli jälleen seitsemäs ajalla 3.40,1, ja samalle sijalle hän päätyi Rooman EM-kilpailuissa 1974 ajalla 3.41,6. 

Wellmann pääsi suurimpiin saavutuksiinsa vuonna 1976. Münchenin EM-hallikilpailuissa hän voitti kultaa ajalla 3.45,1. Montréalin olympialaisissa hän saavutti pronssia ajalla 3.39,33. Hänen vaimonsa Ellen Wellmann (o.s. Tittel) sijoittui Montréalissa 1&nbsp;500 metrillä seitsemänneksi. San Sebastiánin EM-hallikilpailuissa 1977 Karl-Heinz Wellmann saavutti vielä hopeaa ajalla 3.46,6. Vaimo jätti Wellmannin ja avioitui jo huhtikuussa 1977 hänen parhaan ystävänsä ja kilpakumppaninsa Thomas Wessinghagen kanssa.

Seuratasolla Wellmann edusti TuS 04 Leverkusenia. Hän toimi kilpauransa jälkeen valmentajana.

## Lähteet

* 
* 
* 
* 

### Viitteet
Graft-De Rijp

**Graft-De Rijp** on entinen kunta Alankomaissa, Pohjois-Hollannin maakunnassa. Sen pinta-ala oli 21,76&nbsp;km² ja asukasluku vuoden 2008 lopussa 6 471. Vuonna 2015 se liitettiin Alkmaariin.

## Kylät
Kunnan alueella sijaitsivat seuraavat kylät:
*De Rijp
*Graft
*Markenbinnen
*Noordeinde
*Oost-Graftdijk
*Starnmeer
*West-Graftdijk

## Aiheesta muualla

* Kunnan omat sivut
Jimmy Daywalt

**James "Jimmy" Daywalt** (28. elokuuta 1924 Wabash, Indiana – 4. huhtikuuta 1966 Indianapolis, Indiana) oli yhdysvaltalainen Indianapolis 500 -kuljettaja. Hän osallistui Indianapolis 500 -kilpailuun kahdeksan kertaa kausina 1953–1957, 1959 ja 1961–1962. Hän oli kuudes vuoden 1953 kilpailussa saavuttaen vuoden tulokas -palkinnon. Hän starttasi toisesta ruudusta vuoden 1954 kilpailuun johdettuaan kahdeksan kierroksen ajan, kunnes keskeytti kierroksella 111 kolarin seurauksena.

Daywalt kuoli syöpään vain 41-vuotiaana Indianapolisissa, Indianassa.

## Lähteet
Yhdysvaltain ilmavoimamuseo

**Yhdysvaltain ilmavoimamuseo** () on Yhdysvaltain ilmavoimien aselajimuseo, joka sijaitsee Riversidessä Ohiossa. Se on maailman suurin ja vanhin sotilasilmailumuseo, ja siellä käy vuosittain yli miljoona kävijää. Näytteillä on yli 400 lentokonetta ja ohjusta. Sisäänpääsy on ilmainen.

## Lähteet

## Aiheesta muualla
*Museon verkkosivut
Jukka Santanen

**Jukka Santanen** (7. toukokuuta 1927 – 2. heinäkuuta 2010)  oli suomalainen taikuri. Hän työskenteli ammatikseen viihde- ja taika-alalla yli 40 vuotta. 

Ennen taikurinuraa Santanen toimi kymmenkunta vuotta konelatojana. Saatuaan eräältä merimieheltä innostuksen taikatemppuihin Santanen alkoi harjoitella niitä 1950-luvun alussa ja esiintyi ensimmäisen kerran julkisesti 1953, jolloin häntä avusti itse Frans Emil Sillanpää. Tämä tapahtui Kaunialan sotavammasairaalassa. Siitä lähtien Santanen esiintyi vuosittain sotainvalidien tilaisuuksissa. Päästyään 1956 Sanomalehtimiesyhdistyksen Vihreä oksa -revyyhyn hän herätti huomiota sorminäppäryyttä vaativilla savuketempuillaan, ja esiintymistarjouksia alkoi tulla niin paljon, että 1959 hän siirtyi täysin taikurin ammattiin. 1960- ja 1970-luvulla hän herätti huomiota yhdessä vaimonsa kanssa esittämällään telepaattisella ohjelmalla. Lusikantaivuttaja Uri Gellerin temput Santanen teki 1974 heti viikon päästä tämän Suomen-vierailun jälkeen Seura-lehden järjestämässä valvotussa testissä.
	
Taiteilijantoimensa ohella Santanen toimi aktiivisesti suomalaisen viihteen tason ja arvostuksen kohottamiseksi. Hän oli Esiintyvät Taiteilijat r.y:n puheenjohtajana 1983–1989 ja järjesti silloin useita sirkustaiteilijoiden pr-tapahtumia ja opintomatkat muun muassa Moskovaan, Budapestiin ja Istanbuliin. Hän osallistui useisiin taikureitten maailman- ja pohjoismaisiin kongresseihin sekä toiminut tuomarina muun muassa Nuorison taidetapahtumassa. Oma taikuripalsta hänellä oli Uudessa Suomessa 1962–1967. 

Jukka Santaselle myönnettiin valtion ylimääräinen taiteilijaeläke. Hän oli Sirkus- ja varieteetaiteen ystävät r.y. CiVan jäsen. Aktiiviuransa lopetettuaan hän esiintyy vielä silloin tällöin ja ottaa innokkaasti osaa viihteen erilaisiin tapahtumiin. Myös hypnoosi kuului hänen harrastuksiinsa. "Taikurivuodet ovat olleet elämäni parhaita vuosia, esiintymiset ja muut harrastukset olen voinut itse valita." 

Nuoruudessaan Jukka Santanen harrasti nyrkkeilyä ja kuului sarjansa parhaimmistoon. Hän voitti pari kertaa TUL:n Keski-Suomen piirin mestaruuden ja oli arvolistalla viidentenä. Hänet valittiin myös Lontoon olympialaisten valmennusrenkaaseen, mutta sairaus katkaisi urheiluharrastuksen. Hän oli Jyväskylän Työväen Nyrkkeilijöiden perustajajäsen.

## Lähteet

## Aiheesta muualla
*
Jevgeni Gavrilenko

**Jevgeni Mihailovitš Gavrilenko** (, s. 5. huhtikuuta 1951 Homel) on neuvostoliittolainen, 1970-luvulla menestynyt 400 metrin aitajuoksija ja olympiamitalisti.

Gavrilenko sijoittui Helsingin EM-kilpailuissa 1971 päälajissaan 400 metrin aitajuoksussa viidenneksi ajalla 50,5&nbsp;s. Münchenin 1972 olympialaisissa hän sijoittui kuudenneksi ajalla 49,66&nbsp;s. Rooman EM-kilpailuissa 1974 hän saavutti aitajuoksussa pronssia ajalla 49,32&nbsp;s ja oli mukana Neuvostoliiton pikaviestijoukkueessa, joka keskeytti. Montréalin 1976 olympialaisissa Gavrilenko saavutti aitajuoksussa pronssia ajalla 49,45&nbsp;s. Lisäksi hän oli alkuerissä karsiutuneen pikaviestijoukkueen ankkuri eli viimeisen osuuden juoksija.

## Lähteet

* 
* 
* 

### Viitteet
Wieringermeer

**Wieringermeer** on polderi ja entinen kunta Alankomaissa, Pohjois-Hollannin maakunnassa. Sen pinta-ala oli 309,37&nbsp;km² (josta vettä 102,70&nbsp;km²). Asukasluku oli vuoden 2008 lopussa 12&nbsp;562.

Vuonna 2012 Wieringermeer, Anna Paulowna, Niedorp ja Wieringen yhdistyivät uudeksi kunnaksi nimeltä Hollands Kroon.

## Kylät
Kunnan alueella sijaitsivat seuraavat kylät:
*Kreileroord
*Slootdorp
*Middenmeer
*Wieringerwerf (kunnantalo)

## Aiheesta muualla

* Kunnan omat sivut
Muiden

**Muiden** on entinen kunta ja kaupunki Alankomaissa, Pohjois-Hollannin maakunnassa. Sen pinta-ala oli 36,51&nbsp;km² (josta vettä 22,06&nbsp;km²) ja asukasluku vuoden 2008 lopussa 6&nbsp;576.

## Aiheesta muualla
Englannin 3. divisioona

** Englannin 3. divisioona ** oli ennen Englannin Valioliigan perustamista Englannin jalkapallon kolmanneksi korkein sarjataso, vuosina 1992–2004 neljänneksi korkein. Nykyään 3. divisioonaa vastaava sarja on Kakkosliiga.

Vuosina 1921–1958 divisioona oli jaettu etelä- ja pohjoislohkoon. Tämän jälkeen maantieteellisestä jaosta luovuttiin ja joukkueet jakautuivat yksilohkoiseen 3. divisioonaan ja uuteen 4. divisioonaan.

## Lähteet
Millard Hampton

**Millard Frank Hampton jr.** (s. 8. heinäkuuta 1956 Fresno, Kalifornia, Yhdysvallat) on entinen yhdysvaltalainen pikajuoksija ja olympiavoittaja.

Hampton saavutti Montréalin 1976 olympialaisissa hopeaa 200 metrin juoksussa ajalla 20,29&nbsp;s. Hän juoksi 4 × 100 metrin viestijuoksussa kultaa ajalla 38,33&nbsp;s voittaneessa Yhdysvaltain joukkueessa kolmannen osuuden.

## Lähteet

* 
* 

### Viitteet
Dwayne Evans

**Dwayne Eugene Evans** (s. 13. lokakuuta 1958 Phoenix, Arizona, Yhdysvallat) on yhdysvaltalainen pikajuoksija ja olympiamitalisti.

Evans saavutti Montréalin 1976 olympialaisissa pronssia 200 metrin juoksussa ajalla 20,43&nbsp;s. Hänen edelleen sijoittuivat jamaikalainen Don Quarrie sekä maanmies Millard Hampton.

## Lähteet

* 
* 

### Viitteet
Apina ja Uusikuu

**Apina ja Uusikuu** on Viivi Hyvösen vuonna 2008 ilmestynyt kolmas romaani. Kirja sijoittuu kaupunkiin, jonka eristää muusta maailmasta myrkynvärinen meri ja vihamielisten apinoiden kansoittama suuri kaatopaikka.

## Lähteet

## Aiheesta muualla
* Haastateltavana Viivi Hyvönen. Aamun kirja 15.4.2008.
* Toni Jerrman: Kiviapina salaisuuksien äärellä. Helsingin sanomat 6.3.2008.
* Ritva Kolehmainen: [Apina ja Uusikuu](http://www.ksml.fi/viihde/kirjat/apina-ja-uusikuu-viivi-hyv%F6nen(108883).ece). Keskisuomalainen 16.4.2008.
* Kaisa Kurikka: Apinoiden kaupungissa loistaa kuu. Turun sanomat 23.4.2008.
Fred Newhouse

**Frederick Vaughn (Fred) Newhouse** (8. marraskuuta 1948 Haney Grove, Texas, Yhdysvallat – 20. tammikuuta 2025) oli yhdysvaltalainen pikajuoksija ja olympiavoittaja.

Newhouse saavutti Montréalin 1976 olympialaisissa hopeaa 400 metrin juoksussa ajalla 44,40&nbsp;s. Hän juoksi 4 × 400 metrin viestijuoksussa kultaa ajalla 2.58,65 voittaneessa Yhdysvaltain joukkueessa kolmannen osuuden. Hän saavutti Calin Pan-Amerikan kisoissa 1971 kultaa 4&nbsp;×&nbsp;400&nbsp;metrin viestissä ja hopeaa 400 metrillä ajalla 45,08.

Newhousen 400 metrin ennätys oli käsiajanotolla 44,2 Eugenen olympiakarsinnoista vuodelta 1972 ja sähköajanotolla Montrealin olympiafinaalissa juostu 44,40. 100 metriä hän juoksi parhaimmillaan käsiaikaan 10,3 Eschweilerissa 1973 ja 200 metriä aikaan 20,4h Dallasissa 1970.

## Lähteet

* 
* 
* 

### Viitteet
Herman Frazier

**Herman Ronald Frazier** (s. 29. lokakuuta 1954 Philadelphia, Pennsylvania, Yhdysvallat) on entinen yhdysvaltalainen pikajuoksija ja olympiavoittaja.

Frazier saavutti Montréalin 1976 olympialaisissa pronssia 400 metrin juoksussa ajalla 44,95&nbsp;s. Hän juoksi 4 × 400 metrin viestijuoksussa kultaa ajalla 2.58,65 voittaneessa Yhdysvaltain joukkueessa ensimmäisen osuuden.

## Lähteet

* 
* 

### Viitteet
Englannin 4. divisioona

** Englannin 4. divisioona ** oli ennen Englannin Valioliigan perustamista Englannin neljänneksi korkein sarjataso, minkä jälkeen divisioona lakkautettiin. 

Divisioona syntyi, kun maantieteellisesti kahteen lohkoon jaettu 3. divisioona muutettiin yksilohkoiseksi ja joukkueet jaettiin siihen ja 4. divisioonaan.

## Lähteet
Kurt Austin

**Kurt Austin** on kuvitteellinen henkilö Clive Cusslerin ja Paul Kemprecosin luomassa *NUMA Files* -kirjasarjassa.

Austin on syntynyt 6. joulukuuta 1961. Hän on yli 180 senttimetriä pitkä, painaa noin 90 kiloa ja hänen silmänsä ovat vihreät ja hiukset hopeanväriset. Silloin kun Austin ei ole seikkailemassa NUMAn eri tehtävissä toverinsa Joe Zavalan kanssa, hän on kotonaan Virginian Fairfaxissa Potomacjoen varrella.

Austin keräilee erilaisia käsiaseita, joita hänellä onkin huomattava valikoima. Hän on meri-insinööri ja pätevin mahdollinen sukeltaja; kirjassa *NOLLAPISTE* mainitaan hänen olleen aiemmin CIAn palveluksessa jolloin hän pelasti näitä kiinnostaneita laivanhylkyjä.
Aleksei Spiridonov

**Aleksei Sergejevitš Spiridonov** (, 20. marraskuuta 1951 Leningrad – 9. huhtikuuta 1998 Pietari) oli neuvostoliittolainen moukarinheittäjä ja olympiamitalisti.

Spiridonov voitti Rooman EM-kilpailuissa 1974 moukarinheitossa kultaa tuloksella 74,20&nbsp;m. Hän nousi vasta viimeisellä heittokierroksella, kilpailun toiseksi viimeisenä heittäjänä voittoon 20 senttimetrillä ohi itäsaksalaisen Jochen Sachsen. Heti EM-kisojen jälkeen 11. syyskuuta 1974 Münchenissä Spiridonov heitti maailmanennätyksen 76,66&nbsp;m. Ennätys pysyi hänen nimissään runsaat kahdeksan kuukautta. Rooman universiadeissa 1975 hän voitti kultaa tuloksella 73,82&nbsp;m.

Montréalin 1976 olympialaisissa Spiridonov saavutti pronssia tuloksella 76,08&nbsp;m, jonka hän heitti viimeisellä kierroksella. Hänen muut heittonsa kantoivat 75,74, 73,94, 75,28 ja 75,60 metriä, ja viides heitto oli mitätön. Neuvostoliitto saavutti kilpailussa kolmoisvoiton.

## Lähteet

* 
* 
* 
* 

### Viitteet
Maxie Parks

**Maxwell Lander (Maxie) Parks** (s. 9. heinäkuuta 1951 Arkansas City, Arkansas, Yhdysvallat) on entinen yhdysvaltalainen pikajuoksija ja olympiavoittaja.

Maxie Parks sijoittui Montréalin 1976 olympialaisissa viidenneksi 400 metrin juoksussa ajalla 45,24&nbsp;s. Hän juoksi 4 × 400 metrin viestijuoksussa kultaa ajalla 2.58,65 voittaneessa Yhdysvaltain joukkueessa viimeisen osuuden.

## Lähteet

* 
* 

### Viitteet
Benjamin Brown

**Benjamin Gene (Benny) Brown** (27. syyskuuta 1953 San Francisco, Kalifornia, Yhdysvallat – 1. helmikuuta 1996 Ontario, Kalifornia, Yhdysvallat) oli yhdysvaltalainen pikajuoksija ja olympiavoittaja.

Benjamin Brown juoksi Montréalin 1976 olympialaisten 4 × 400 metrin viestijuoksussa kultaa ajalla 2.58,65 voittaneessa Yhdysvaltain joukkueessa toisen osuuden. Hän kuoli 42-vuotiaana auto-onnettomuudessa.

## Lähteet

* 
* 

### Viitteet
Saima Haapanen

**Saima Haapanen** (ent. **Hyökki**) ( s. 1981) on espoolainen laulaja, laulunopettaja, säveltäjä ja sovittaja. Haapanen on a capella -lauluyhtye Club for Fiven altto, missä tehtävässä hän on ollut vuoden 2022 alusta. Vuonna 2020 Haapanen julkaisi levyn *Toinen tyttö*, joka sisältää hänen säveltämäänsä ja sanoittamaansa musiikkia. Tämän lisäksi Haapanen on sovittanut musiikkia kymmenille kuoroille ja lauluyhtyeille. Lauluyhtye Rajattomissa Haapanen lauloi syksystä 2013 kesään 2014 ja syksystä 2015 syksyyn 2016 Soila Sariolaa sijaistaen. Lauluyhtyeuransa Haapanen aloitti perustamassaan a cappella -lauluyhtyeessä Viisi. Vuosina 2007–2022 Haapanen toimi Musiikkiopisto Avonian Rytmimusiikkilinjan lauluopettajana. Haapanen on valmistunut pop/jazz-lauluopettajaksi Helsingin ammattikorkeakoulu Stadiasta ja suorittanut siellä myös ylemmän ammattikorkeakoulututkinnon YAMK.

## Lähteet
Rick Wohlhuter

**Richard Charles (Rick) Wohlhuter** (s. 23. joulukuuta 1948 Geneva, Illinois, Yhdysvallat) on yhdysvaltalainen keskimatkojen juoksija ja olympiamitalisti.

Wohlhuter karsiutui Münchenin 1972 olympialaisten 800 metrin juoksun alkuerissä ajalla 1.49,4. Montréalin 1976 olympialaisissa hän saavutti pronssia 800 metrillä ajalla 1.44,12  sekä sijoittui 1&nbsp;500 metrillä kuudenneksi ajalla 3.40,64&nbsp;s.

## Lähteet

* 
* 

### Viitteet
Waterland

**Waterland** on kunta Alankomaissa Pohjois-Hollannin maakunnassa. Siellä on arviolta 17&nbsp;304 asukasta (vuonna 2016), ja sen pinta-ala on 52,11 neliökilometriä.

## Kaupungit ja kylät
Kaupunki
*Monnickendam

Kyliä:
*Broek in Waterland
*Ilpendam
*Katwoude
*Marken
*Uitdam
*Watergang
*Zuiderwoude

Pieniä kyliä:
*Zedde
*De Purmer
*Grootewerf
*Havenbuurt
*Het Schouw
*Kerkbuurt
*Klein-Overleek
*Moeniswerf
*Overleek
*Rozewerf
*Wittewerf

## Lähteet

## Aiheesta muualla

* Kunnan omat sivut
Vihreä oksa -revyy

**Vihreä Oksa** -revyy oli 1950-luvulla perustettu revyy Linnanmäellä. Se toimi alkuun sirkusteltassa, mutta kun Peacock-teatteri rakennettiin, Vihreä Oksa -tapahtuma siirtyi sinne. Vihreästä oksasta ovat aloittaneet muun muassa Brita Koivunen, fakiiri Kronblom ja Eero ja Jussi Raittinen, samoin Stadin slangi ry:n entinen puheenjohtaja Lasse Liemola. Stadin Slangi on elvyttänyt tapahtuman uudelleen vuonna 2008.

## Lähteet

## Aiheesta muualla
*Ylen Elävä arkisto: Linnanmäen Vihreä Oksa
Eitzing

**Eitzing** on Itävallan kunta Ylä-Itävallan osavaltiossa Ried im Innkreisin piirikunnassa. Se sijaitsee osavaltion länsiosassa Ried im Innkreisin kaupungin luoteispuolella. Kunnassa on arviolta 801 asukasta (vuonna 2017) ja sen pinta-ala on 8,563 neliökilometriä.

## Lähteet

## Aiheesta muualla

*Kunnan internetsivut
Natalja Lebedeva

**Natalja Vasiljevna Lebedeva** (, s. 24. elokuuta 1949 Moskova) on neuvostoliittolainen pika-aitajuoksija ja olympiamitalisti.

Lebedeva sijoittui Rooman EM-kilpailuissa 1974 seitsemänneksi 100 metrin aitajuoksussa ajalla 13,19&nbsp;s. Montréalin 1976 olympialaisissa hän saavutti pronssia ajalla 12,80&nbsp;s. Hän hävisi kultamitalisti Johanna Schallerille vain 0,03 sekunnilla ja hopeamitalisti Tatjana Anisimovalle 0,02 sekunnilla mutta jätti Gudrun Berendin neljänneksi 0,02 sekunnin erolla.

Sisäratojen EM-kilpailujen 60 metrin aitajuoksussa Lebedeva saavutti hopeaa Münchenissä 1976 ajalla 8,08&nbsp;s sekä pronssia Sindelfingenissä 1980 ajalla 8,04&nbsp;s.

## Lähteet

* 
* 
* 
* 

### Viitteet
Tatjana Anisimova

**Tatjana Mihailovna Anisimova** (, o.s. **Polubojarova**, s. 19. lokakuuta 1949 Groznyi) on entinen neuvostoliittolainen pika-aitajuoksija ja olympiamitalisti.

Anisimova, silloiselta nimeltään Polubojarova, sijoittui Helsingin EM-kilpailuissa 1971 kahdeksanneksi 100 metrin aitajuoksussa ajalla 13,7&nbsp;s. Avioitumisensa jälkeen hän sijoittui Rooman EM-kilpailuissa 1974 kuudenneksi ajalla 13,16&nbsp;s. Montréalin 1976 olympialaisissa hän saavutti hopeaa ajalla 12,78&nbsp;s häviten itäsaksalaiselle Johanna Schallerille 0,01 sekunnin erolla. Prahan EM-kilpailuissa 1978 hän saavutti hopeaa ajalla 12,67&nbsp;s. Moskovan 1980 olympialaisissa hän selviytyi alkueristä jatkoon mutta ei juossut välierissä. Ateenan EM-kilpailuissa 1982 hän sijoittui seitsemänneksi ajalla 13,06&nbsp;s. 

Sisäratojen EM-kilpailuissa Anisimova saavutti pronssia 60 metrin aitajuoksussa Katowicessa 1975 ajalla 8,21&nbsp;s ja 50 metrin aitajuoksussa Grenoblessa 1981 ajalla 6,81&nbsp;s.

## Lähteet

* 
* 
* 
* 

### Viitteet
Beverwijk

**Beverwijk** on kaupunki ja kunta Alankomaissa. Se sijaitsee Pohjois-Hollannin provinssissa. Vuoden 2016 alussa asukasluku oli 40&nbsp;309. Kunta muodostuu Beverwijkin kaupungista ja Wijk aan Zeen kylästä.

## Lähteet

## Aiheesta muualla
Teenage Mutant Ninja Turtles: Mutant Melee

**Teenage Mutant Ninja Turtles: Mutant Melee** (lyhyesti **TMNT: Mutant Melee**) on Konamin kehittämä ja maaliskuussa 2005 julkaisema tappelupeli. Peli perustuu animaatiosarjaan *[[Teini-ikäiset mutanttininjakilpikonnat (vuoden 2003 animaatiosarja)|Teini-ikäiset mutanttininjakilpikonnat]]*.

## Pelaaminen
*TMNT: Mutant Melee* ei ole tyypillinen yksi vastaan yksi -tappelupeli vaan toimii laajalla areenalla, jossa on mahdollisuus pelata yksi vastaan yksi -tyylin lisäksi kaikki neljä hahmoa keskenään.

Yksinpelin seikkailumuodossa pelaajan on tarkoitus pelata yhdellä kymmenestä pelattavasta hahmosta noin 15-20 kenttää läpi riippuen hahmosta, joissa on tappeluiden lisäksi on muun muassa pommien väistämiseen perustuvia tasoja. Suorittamalla yhden hahmon kentät läpi, pelaaja saa käyttöönsä sitä mukaa lukittuja hahmoja.

Moninpelissä on myös käytössä kaikki kymmenen pelattavissa olevaa hahmoa ja 12 lukittua hahmoa. Kenttiä on yhteensä yhdeksän ja lukittuja kenttiä viisitoista. Pelissä on neljä erilaista pelimuotoa, kuten pudotuspeli, jossa on tarkoitus tyrmätä mahdollisimman monta vastustajaa aikarajan puitteissa. Last Man Standing -muodossa puolestaan on tarkoitus selviytyä viimeisenä hengissä ja tyrmätä kaikki muut vastustajat. Kukkulan kuninkaassa pelaajan täytyy seistä hohtavalla alueella ja puolustaa aluetta muilta pelaajilta, jotka yrittävät päästä tilalle. Lopuksi Keep Away -muodossa ideana on kuljettaa aarrearkkua ja yrittää vältellä muita pelaajia, jotka yrittävät hakata pelaajaa saadaksen arkun itselleen.

## Pelattavat hahmot
Muutamille hahmoille, kuten Aprilille, Caseylle, Jalkaninjalle, Hunnille ja Silppurille on mahdollisuus saada lukittuja vaihtoehtoisia asuja.

* Leonardo
* Donatello
* Michelangelo
* Raphael
* April O'Neil
* Casey Jones
* Jalkaninja
* Hunni
* Silppuri
* Tikku
* Traximus
* Sleeg
* Hirviö

## Äänirooleissa

## Aiheesta muualla
*
Arovarpushaukka

**Arovarpushaukka** (*Accipiter badius*) on keskikokoinen haukkalintu.

## Koko ja ulkonäkö
Linnun pituus on 30–36&nbsp;cm, siipien kärkiväli 60–70&nbsp;cm ja paino 113–266&nbsp;g. Naaras on hieman kookkaampi kuin koiras. Laji muistuttaa höyhenpuvultaan sekä varpushaukkaa että sirovarpushaukkaa, josta sen erottaa lähietäisyydeltä tarkasteltuna kurkun mustasta pitkittäisraidasta, joka esiintyy kaikissa puvuissa. Sukupuolet ovat lähes samanvärisiä, nuori lintu on selkäpuolelta tumma ja alapuolelta voimakkaan ruskeatäpläinen.

## Esiintyminen
Arovarpushaukan esiintymisalue on hyvin laaja ja lajista tunnetaan kuusi alalajia. Se elää Saharan eteläpuolisessa Afrikassa Kongon allasta lukuun ottamatta sekä Intian niemimaalla, Pakistanissa ja Kaakkois-Aasiassa. Näillä alueilla se on pääosin paikkalintu. Iranista Kazakstaniin ulottuvalla alueella elävä alalaji *cenchroides* on muuttolintu, joka talvehtii lähinnä Luoteis-Intiassa. Laji on pesinyt Azerbaidžanissa. Sen elinympäristön ala on 1–10&nbsp;miljoonaa neliökilometriä ja maailman populaation koko on 1–10&nbsp;miljoonaa yksilöä.

## Elinympäristö
Arovarpushaukka suosii kuivia, pienialaisia metsiköitä savanneilla, puoliautiomailla, jokilaaksoissa ja viljelysmailla. Se pesii usein keitaissa, hautausmailla tai puutarhoissa alle 1&nbsp;000&nbsp;metrin korkeudella.

## Lisääntyminen
Naaraan rakentama hutera risupesä sijaitsee puun oksalla 7–13&nbsp;metrin korkeudella. Naaras munii kolme tai neljä munaa, joita se hautoo 33–35&nbsp;päivää. Poikaset oppivat lentämään yli kuukauden ikäisinä. Sukukypsä yksivuotiaana.

## Ravinto
Arovarpushaukan pääravintoa ovat erilaiset liskot ja isot hyönteiset sekä linnut. Se saalistaa väijymällä puussa tai tiheikössä, tehden nopeita syöksyjä saaliin kimppuun. Ottaa saaliin yleensä maasta, harvoin lennosta. Afrikassa sen on havaittu lentävän sisälle rakennuksiin ottamaan seinillä kiipeileviä liskoja.

## Lähteet
* Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong.

### Viitteet
Risto Syrjänen

**Risto Sulo Syrjänen** (4. kesäkuuta 1925 Tervakoski, Janakkala – 8. tammikuuta 2016 Lahti) oli suomalainen pika-aitajuoksija.

Syrjänen karsiutui Helsingin 1952 olympialaisten 110 metrin aitajuoksun alkuerissä ajalla 15,4. Hän edusti Suomea kymmenessä maaottelussa vuosina 1950–1953. Seuratasolla hän edusti Tervakosken Patoa, Hyvinkään Tahkoa ja Jämsänkosken Ilvestä. Hän voitti Suomen mestaruuden vuonna 1951 ja saavutti SM-hopeaa 1950, 1952 ja 1953 sekä SM-pronssia vuonna 1954. Hänen ennätyksensä 110 metrin aitajuoksussa oli 14,9&nbsp;s vuodelta 1953.

Syrjänen valittiin vuoden rakennusmestariksi Suomessa 1982.

## Lähteet
* 
### Viitteet

## Aiheesta muualla
*
Gábor Csupó

**Gábor Csupó** (s. 29. syyskuuta 1952 Budapest, Unkari) on unkarilaissyntyinen Yhdysvalloissa asuva animaattori ja animaatiostudio Klasky Csupon toinen perustaja. Studio on tuottanut muiden muassa televisiosarjat *[[Ipanat]]*, *[[Duckman]]* ja *[[Aaaah! Real Monsters]]*. Studio teki myös tilaustyönä animaation *[[Simpsonit|Simpsoneihin]]* sarjan kolmella ensimmäisellä tuotantokaudella vuosina 1989–1992 ja sitä ennen ''Simpsonit''-lyhytfilmeihin vuosina 1987–1989.

Csupó työskenteli neljä vuotta unkarilaisella Pannónia-studiolla ennen muuttoaan länteen vuonna 1975. Työskennellessään Ruotsissa hän tapasi yhdysvaltalaisen animaattorin Arlene Klaskyn. He perustivat Klasky Csupon vuonna 1981.

1990-luvulla Csupó perusti kaksi levy-yhtiötä, Tone Casualties ja Casual Tonalities, jotka keskittyvät lähinnä elektroniseen, ambientiin ja kokeelliseen musiikkiin. Hän on myös itse julkaissut kolme albumia.

Csupó on myös ohjannut kaksi näytelmäelokuvaa, *[[Silta salaiseen maahan (elokuva)|Silta salaiseen maahan]]* (2007) ja *[[Kuuprinsessa]]* (2008).

## Lähteet

## Aiheesta muualla
*
Olli Alho (yleisurheilija)

**Olli Valmari Alho** (19. lokakuuta 1919 Jyväskylä – 20. huhtikuuta 2005) oli suomalainen pika-aitajuoksija.

Alho karsiutui Helsingin 1952 olympialaisten 110 metrin aitajuoksun alkuerissä ajalla 15,4. Hän edusti seuratasolla Oulunkylän Urheilijoita ja Helsingin Kisa-Veikkoja. Hän voitti Suomen Akateemisen Urheiluliiton (SAUL) mestaruuden vuosina 1950 ja 1951 sekä akateemisen PM-pronssin vuonna 1951. Hänen juoksu-uransa päättyi, kun hän Kalevan kisojen 1952 loppukilpailussa kaatui yhdeksänteen aitaan ja hänen reisiluunsa katkesi. Hänen ennätyksensä oli 15,3&nbsp;s vuodelta 1952.

Olli Alho oli koulutukseltaan ekonomi ja sotilasarvoltaan majuri. Hän toimi Oulunkylän Urheilijoiden puheenjohtajana vuosina 1952–1955.

## Lähteet
* 

### Viitteet

## Aiheesta muualla
*
Maria Petkova

**Maria Dimitrova Petkova** (, o.s. **Vergova**, , s. 3. marraskuuta 1950 Plovdiv) on entinen bulgarialainen kiekonheittäjä ja olympiamitalisti.

Maria Vergova sijoittui vuoden 1973 universiadien kiekonheitossa neljänneksi. Rooman EM-kilpailuissa 1974 hän oli jälleen neljäs tuloksella 61,92. Vuonna 1975 hän voitti Rooman universiadeissa mestaruuden tuloksella 65,28&nbsp;m. Montréalin 1976 olympialaisissa hän saavutti hopeaa toisella kierroksella heittämällään tuloksella 67,30&nbsp;m. Vuonna 1977 hän oli jälleen universiadien ykkönen Sofiassa tuloksella 66,34&nbsp;m.

Avioitumisensa jälkeen Maria Petkova heitti Sofiassa 13. heinäkuuta 1980 maailmanennätyksen 71,80&nbsp;m. Moskovan 1980 olympialaisissa hän saavutti hopeaa viimeisellä kierroksella heittämällään tuloksella 67,90&nbsp;m. Hänen aiemmat loppukilpailuheittonsa olivat mitaltaan 67,68, 65,36, 67,66, 65,56 ja 67,68&nbsp;metriä.

Ateenan EM-kilpailuissa 1982 Petkova saavutti hopeaa tuloksella 67,94&nbsp;m. Hän hävisi maannaiselleen Tsvetanka Hristovalle 40 senttimetrillä. Helsingin MM-kilpailuissa 1983 Petkova saavutti hopeaa tuloksella 66,44&nbsp;m.

## Lähteet

* 
* 
* 
* 

### Viitteet
Joe James

**Joseph 'Joe' James** (23. toukokuuta 1925 Saucier, Mississippi – 5. marraskuuta 1952 San José, Kalifornia) oli yhdysvaltalainen moottoriurheilija. 

## Ura
James kasvoi autokisahullussa Kaliforniassa, jossa ajeli veljensä Waltin kanssa kuivajärviroadstereilla matka-autojen huoltamotyön ohella. Veljeksistä tuli CRA-autojärjestön jäseniä ja 1949 Joe pääsi ajosaavutustensa avustuksella ajamaan keskilänteen kilpailuja. Hän ajoi sprint car -autoja IMCA-järjestön radoilla kohtalaisella menestyksellä ja siirtyi vuonna 1950 keskilännen AAA Circuit -radoille, jossa kykeni ajamaan kokeneita kuljettajia vastaan 10 parhaan kuljettajan sijoituksista. Ensimmäisen AAA -voittonsa hän sai Ohion Daytonissa ajetussa kilpailussa.

Hän osallistui Indianapolis 500 -kilpailuun kaksi kertaa kausilla 1951 ja 1952 (kuuluivat vuosina 1950-1960-luvuilla Formula 1 -sarjaan), joissa oli parhaimmillaan kolmastoista vuoden 1952 osakilpailussa. Hän voitti vuoden 1952 aikana myös kuusi voittoa sekä mestaruuden AAA -sarjassa.

## Kuolema
James menehtyi Champ Car -kilpailussa San Jose Speedwaylla vuonna 1952. Hän nousi kilpailun johtoon toisesta lähtöruudusta, kunnes 47. kierroksella ilmestyneet keltaiset liput pakottivat uusintalähtöön, jossa hän osui Mike Nazarukin autoon tehden useita voltteja. James vietiin sairaalaan, jossa hän menehtyi kolme päivää myöhemmin kallonmurtumasta ja sisäisistä vaurioista saatuihin vammoihin.

## Kunnianosoitukset
Jamesin kunniaksi Salemissa järjestettiin vuodesta 1953 lähtien Joe James Memorial -kilpailu, kunnes hänen maanmiehensä Pat O'Connorin kuoltua vuonna 1958 kilpailu nimettiin uudelleen Joe James/Pat O'Connor Memorial -kilpailuksi. Hänet valittiin National Sprint Car Hall of Fameen vuonna 1997.

## Lähteet
Almost Over Everything

**Almost Over Everything** on suomalaisen rockbändin Day Elevenin debyyttialbumi, joka julkaistiin 11. toukokuuta 2005. Levyltä julkaistiin kolme singleä: *Almost Over Everything*, *Year One* ja *Lost My Love*.

## Kappaleet
#Spit Back
#Year One
#Bang It
#Domino
#Lost My Love
#Average Ninja
#Testing
#Iron Spell
#Like Lemass
#Almost Over Everything
#Carrier

## Arvostelut
* Desibeli.net: 
* Imperiumi.net: 
* Soundi: 

## Lähteet
Jimmy Jackson

**Jimmy Jackson** (25. heinäkuuta 1910 – 24. marraskuuta 1984) oli yhdysvaltalainen Indianapolis 500 -kuljettaja. Hän osallistui Indianapolis 500 -kilpailuun kuusi kertaa kausilla 1946–1950 ja 1954, joista 1950 ja 1954 kuuluivat Formula 1 -sarjan osakilpailuihin. Hän oli toinen vuoden 1946 kilpailussa ja viides seuraavana vuonna. Hän saavutti yhteensä 7 pistettä, joita ei ole laskettu mukaan F1-tuloksiin. Hän oli kuudes vuoden 1949 kilpailussa ja 15. vuonna 1954.

 jaettu muiden kuljettajien kanssa.

## Lähteet
Lapin kolmio

**Lapin kolmio** (alue 3c) on yksi alueellisen uhanalaisuusarvioinnin vyöhykkeistä. Siihen kuuluvia alueita ovat Kemi–Tornion seutukunta, Torniolaakson seutukunta ja Rovaniemen lounaisosa. Sana Lapin kolmio ilmestyi kasvitieteilijöiden ja geologien sanavarastoon 1940-luvun aikana. Lapin kolmion alueella on emäksisten ja karbonaattisten kivilajien ansiosta useita ravinteita normaalia enemmän, minkä takia useita vaateliaita kasvilajeja esiintyy alueella runsaasti. Lapin kolmion on eräs ominaispiirre ovat esimerkiksi koivuletot, jotka esiintyvät siellä fosfori- ja rautapitoisen maa-aineksen ansiosta. Myös melkein kaikki muut lettotyypit esiintyvät tällä alueella. Lapin kolmio kuuluu keskiboreaaliseen vyöhykkeesen Pohjanmaan ja Pohjois-Karjala – Kainuun kanssa.

## Lähteet
Sleepwalkers

__NOTOC__
**Sleepwalkers** on suomalaisen Day Eleven -yhtyeen toinen albumi, joka julkaistiin vuonna 2007. Levyltä julkaistiin singlenä kappale ”Whenever You Say You Love Me”.

## Kappaleet
#
#
#
#
#
#
#
#
#
#

## Arvostelut
* Desibeli.net: 
* Imperiumi.net: 
* Soundi: 

## Lähteet